**Önkormányzat**

**Csánig**

**Cs/41-3/2023.**

**J e g y z ő k ö n y v**

Csánig község Önkormányzatának Képviselő-testülete 2023. február 20-án (hétfőn) 17.00 órakor a Faluházban megtartott üléséről.

**Jelen voltak:** Joó Ferenc polgármester, Győrvári György Szilárd alpolgármester, Tömböly Lajos képviselő, Varga Tamás képviselő

**Tanácskozási joggal vett részt:** Böröndyné Nagy Anikó aljegyző

**Meghívottak:** Tulok-Tóth Andrea családgondozó,Csóka Géza pénzügyi ügyintéző, Nagy Attiláné városfejlesztési ügyintéző, Sipos-Nagy Anita igazgatási ügyintéző

**Lakosság részéről megjelent:** 5 fő

Joó Ferenc polgármester köszöntötte a megjelenteket, megállapította, hogy a 4 képviselőből jelen van mind a 4 fő, az ülés határozatképes, azt megnyitotta.

**Napirendre, a napirendi pontok felcserélésére az alábbi javaslatot tette:**

1. Csánig község Önkormányzata 2023. évi költségvetése
2. Csánig Község Önkormányzata 2022. évi költségvetési rendeletének módosítása
3. Beszámoló a Sárvár Térsége Többcélú Kistérségi Társulás Gyermekjóléti Szolgálatának munkájáról
4. A temetőről, a temető használatának a rendjéről szóló önkormányzati rendelet megtárgyalása
5. Répcelak és Térsége Önkormányzati Társulás társulási megállapodásának a módosítása
6. Forgalmi rend módosítása (közlekedési tükör beszerzése)
7. Faluház – Közösségi színtér 2023. évi szolgáltatási terve

Képviselő-testület a javasolt napirenddel egyhangúlag egyetértett.

Joó Ferenc polgármester a napirend tárgyalása előtt fontosabb intézkedésekről és az átruházott hatáskörben hozott döntésekről adott számot:

* A helyi önkormányzati képviselők a Magyarország helyi önkormányzatairól szóló 2011. évi CLXXXIX. törvény 39. § (1) bekezdése alapján vagyonnyilatkozatukat, valamint a velük közös háztartásban élő hozzátartozóik vagyonnyilatkozatait határidőben leadták. A vagyonnyilatkozatok nyilvántartásba vétele megtörtént.
* rendkívüli települési támogatás 1 megállapítás összesen 51.000.-Ft összegben

A Képviselő-testület 4 szavazattal, ellenszavazat, tartózkodás nélkül az alábbi határozatot hozta:

**6/2023. (II.20.) számú határozat:**

Csánig község Önkormányzatának Képviselő-testülete a fontosabb intézkedésekről és az átruházott hatáskörben hozott döntésekről szóló tájékoztatást elfogadta és tudomásul vette.

**1. Napirend**

Csánig község Önkormányzata 2023. évi költségvetése

**Előadó:** Joó Ferenc polgármester

Írásos előterjesztés, rendelet-tervezet, indokolások, előzetes hatásvizsgálat a jegyzőkönyv mellékleteként csatolva.

**Joó Ferenc polgármester:** A közmeghallgatáson részletesen ismertette az önkormányzat 2023. évi költségvetését.

Kérdés, hozzászólás:

**Varga Tamás Ügyrendi Bizottság elnöke:** Az Ügyrendi Bizottság tárgyalta ezt a napirendet és elfogadásra javasolja a képviselő-testületnek az önkormányzat 2023. évi költségvetését az előterjesztéshez csatolt rendelet-tervezettel és határozati javaslattal.

**Joó Ferenc polgármester:** Kéri az előterjesztéshez csatolt rendelet-tervezet és határozati javaslat elfogadását. Kéri a képviselő-testület döntését.

Más kérdés, hozzászólás nem volt.

Képviselő-testület 4 szavazattal, ellenszavazat, tartózkodás nélkül az alábbi határozatot hozta:

**7/2023. (II.20.) számú határozat:**

Csánig Község Önkormányzata a 2023. évi költségvetési rendelet elfogadása előtt a Stabilitási tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegének megállapításáról az alábbi határozatot hozza:

1. A képviselő-testület eljárva a Stabilitási tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeinek költségvetési évet követő három évre várható összegét az alábbi táblázatban foglaltak alapján állapítja meg.

(adatok ezer Ft-ban)

|  |  |  |  |  |
| --- | --- | --- | --- | --- |
| Saját bevételek | 2023.év | 2024.év | 2025.év | 2026.év |
| Helyi adók | 3486 | 3000 | 3000 | 3000 |
| Önkormányzati vagyon és az önk. megillető vagyoni é. jog értékesítése, hasznosítása | 0 | 0 | 0 | 0 |
| Osztalék, koncessziós díj, hozam | 0 | 0 | 0 | 0 |
| Tárgyi eszköz, imm. jószág, részvény ért. bev. | 0 | 0 | 0 | 0 |
| Kezességvállalással kapcsolatos megtérülés | 0 | 0 | 0 | 0 |
| Bírság-pótlék- és díjbevétel |  |  |  |  |
| Saját bevételek összesen: | 3486 | 3000 | 3000 | 3000 |
| Saját bevételek 50%-a | 1743 | 1500 | 1500 | 1500 |

1. A képviselő-testület a Stabilitási tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét

2023.évre 0 Ft-ban,

2024. évre 0 Ft-ban

2025. évre 0 Ft-ban

2026. évre 0 Ft-ban, határozza meg.

3) Csánig Község Önkormányzatának Képviselő-testülete a 2023. évi költségvetési rendeletének az előterjesztéséhez csatolt 1-6. számú mellékleteit elfogadja.

**Határidő:** folyamatos

**Felelős:** Joó Ferenc polgármester

Képviselő-testület 4 szavazattal, tartózkodás, ellenszavazat nélkül az alábbi rendeletet alkotta:

Csánig Község Önkormányzata Képviselő-testületének 1/2023.(II.21.) önkormányzati rendelete az önkormányzat 2023. évi költségvetéséről.

A rendelet a jegyzőkönyvhöz csatolva.

**2. Napirend**

Csánig község Önkormányzata 2022. évi költségvetési rendeletének módosítása

**Előadó:** Csóka Géza pénzügyi ügyintéző

Írásos előterjesztés, rendelet-tervezet, indokolások, előzetes hatásvizsgálat a jegyzőkönyv mellékleteként csatolva.

**Csóka Géza pénzügyi ügyintéző:** Az írásos anyag kiküldésre került. A rendelet-tervezetben azokat a módosításokat végezték el, melyek a könyvelésben szükségesek voltak. Jobbára csak rovatokon belül kellett átcsoportosítani.

Kérdés, hozzászólás:

**Joó Ferenc polgármester:** Kéri az előterjesztéshez csatolt rendelet-tervezet elfogadását. Kéri a képviselő-testület döntését.

Más kérdés, hozzászólás nem volt.

Képviselő-testület 4 szavazattal, tartózkodás, ellenszavazat nélkül az alábbi rendeletet alkotta:

Csánig Község Önkormányzata Képviselő-testületének 2/2023.(II.21.) önkormányzati rendelete az önkormányzat 2022. évi költségvetéséről szóló 2/2022.(II.22.) önkormányzati rendelete módosításáról.

A rendelet a jegyzőkönyvhöz csatolva.

**3. Napirend**

Beszámoló a Sárvár és Térsége Többcélú Kistérségi Társulás Gyermekjóléti Szolgálatának munkájáról

**Előadó:** Tulok-Tóth Andrea családgondozó

Írásos beszámoló a jegyzőkönyv mellékleteként csatolva.

**Tulok-Tóth Andrea családgondozó:** Tisztelettel köszönti a jelenlévőket. Az írásos beszámoló kiküldésre került.2022. évben hasonlóan az előző évihez, két családot gondozott folyamatosan. Az egyik esetben nagykorúvá válás, a másik esetben eredményesség miatt az ellátás megszűntetésére került sor az év folyamán. Emellett 3 fő esetében került sor egyszeri ügyintézésekre. Főként segítő beszélgetés történt fogadóórán, több esetben végzett tanácsadást, ügyintézést és volt, amikor információnyújtás is elég volt a hozzá forduló ügyfeleknek. Szükség esetén adományokkal is támogatták a rászoruló családokat, személyeket. Kérdés esetén szívesen válaszol.

Kérdés, hozzászólás:

**Joó Ferenc polgármester:** Megköszöni a családsegítő munkáját. Kéri a beszámoló elfogadását.

Más kérdés, hozzászólás nem volt.

Képviselő-testület 4 szavazattal, ellenszavazat, tartózkodás nélkül az alábbi határozatot hozta:

**8/2023. (II.20.) számú határozat:**

Csánig község Önkormányzatának Képviselő-testülete a Sárvár Térsége Többcélú Kistérségi Társulás Gyermekjóléti Szolgálatának munkájáról szóló 2022. évi beszámolót elfogadja.

**Felelős:** Joó Ferenc polgármester

**Határidő:** azonnal

**4. Napirend**

A temetőről, a temető használatának a rendjéről szóló önkormányzati rendelet megtárgyalása

**Előadó:** Sipos-Nagy Anita igazgatási ügyintéző

Írásos előterjesztés, rendelet-tervezet, indokolások, előzetes hatásvizsgálat a jegyzőkönyv mellékleteként csatolva.

**Sipos-Nagy Anita igazgatási ügyintéző:** A novemberi ülésen jelezték, hogy a Kormányhivatal kezdeményezte az új rendelet megalkotását, mert nem teljesen felel meg a jogszabályi kereteknek. A jelenlegi rendelet 2000-ben került elfogadásra. A polgármester úrral folytatott többszöri megbeszélést követően kialakították a parcella felosztást a temetőben. Új elem, hogy lehetőség lesz a hamvak szétszórására, valamint a felszámolt sírok fejfáit kőtárba kell elhelyezni, ha nem kerülnek megváltásra a sírok. Lehetőséget biztosítanak sírbolt létesítésére is. Erre is kijelöltek egy parcellát. Urnafülke és díszsírhely létesítésre is lesz lehetőség. Díszsírhelyet is adományozhat a képviselő-testület olyan kiemelt személynek, aki a településért sokat tett. A temetkezési díjakban változás nem történt, a kripta helyeknél lettek meghatározva új díjtételek, mert azok most kerülnek bevezetésre. Vas megyei Fogyasztóvédelemnek megküldték a rendelet-tervezetet, mivel új díjtétel is bevezetésre kerül.

Kérdés, hozzászólás:

**Joó Ferenc polgármester:** Kéri a lakosságot, ha észreveszik, hogy valaki céltalanul csatangol a temetőben, az jelezze, továbbá, ha a közvagyont rongálja. A tavalyi évben is horribilis összeget költöttek a temető karbantartására, mert több alaklommal valaki beragasztotta a lakatokat. Volt, aki, felelőtlenül gyomirtózott, s ezzel kárt okozott. Amennyiben az önkormányzatnak lehetősége lesz, nemcsak a kötelező feladatokat fogja elvégezni a temetőben, hanem mást is. Cél, hogy rendezett legyen a temető, ez közös érdek. Kéri az előterjesztéshez csatolt rendelet-tervezet elfogadását. Kéri a képviselő-testület döntését.

Más kérdés hozzászólás nem volt.

Képviselő-testület 4 szavazattal, tartózkodás, ellenszavazat nélkül az alábbi rendeletet alkotta:

Csánig Község Önkormányzata Képviselő-testületének 3/2023.(II.21.) önkormányzati rendelete a temetőről, a temető használatának rendjéről.

A rendelet a jegyzőkönyvhöz csatolva.

**5. Napirend**

Répcelak és Térsége Önkormányzati Társulás társulási megállapodásának a módosítása

**Előadó:** Böröndyné Nagy Anikó aljegyző

Írásos előterjesztés, határozati javaslat és a Répcelak és Térsége Önkormányzati Társulás Társulási Megállapodás 7. számú módosítása a jegyzőkönyv mellékleteként csatolva.

**Böröndyné Nagy Anikó aljegyző:** Az előterjesztésben is leírta, hogy a Társulási megállapodásban szerepeltetni kell a fizetési számlaszámot, a pénzintézet nevét és címét, illetve a lakosságszámokat aktualizálni kell. Ezért szükséges a társulási megállapodás módosítása. Kéri a határozati javaslat elfogadását.

Kérdés, hozzászólás:

**Joó Ferenc polgármester:** Kéri az előterjesztéshez csatolt határozati javaslat elfogadását. Kéri a képviselő-testület döntését.

Más kérdés, hozzászólás nem volt.

Képviselő-testület 4 szavazattal, ellenszavazat, tartózkodás nélkül az alábbi határozatot hozta:

**9/2023. (II.20.) számú határozat:**

1. Csánig község Önkormányzatának Képviselő-testülete a Répcelak és Térsége Önkormányzati Társulás társulási megállapodását a módosító okirattal megegyező tartalommal módosítja. A társulási megállapodást a módosításokkal egységes szerkezetben az 1. és 2. mellékleteknek megfelelően elfogadja. A módosítás hatálybalépésének napja: a törzskönyvi bejegyzés napja.
3. **Felelős:** Joó Ferenc polgármester
4. dr. Kiss Julianna jegyző

**Határidő:** MÁK-nak való megküldésre törzskönyvi bejegyzés céljából: az utolsó tag önkormányzat elfogadását követő 8 napon belül.

**6. Napirend**

Forgalmi rend módosítása (közlekedési tükör beszerzése)

**Előadó:** Joó Ferenc polgármester

Írásos előterjesztés és határozati javaslat a jegyzőkönyv mellékleteként csatolva.

**Joó Ferenc polgármester:** A községben a legveszélyesebb közlekedési hely a Kossuth és a Fő utcák kereszteződése. Szerencsére ennek ellenére még nem történt komoly baleset. A Kossuth utcában a STOP tábla jelzi a veszélyt, de a Kövecses utca felől nincs kihelyezve közlekedést elősegítő tábla, illetve a másik oldalon a bokroktól nem lehet belátni. Sajnos a kerítés magántulajdonban van. Arra gondolt, hogy forgalmi rend változást kellene csinálni, STOP táblát kellene kitenni, de azzal nem oldódna meg a probléma. Ezért javasolja, hogy közlekedési tükröket szerezzenek be. A Kossuth utca a Magyar Közút kezelésében van, a Fő utca Kövecses út felé tartó szakasza a kereszteződéstől pedig az önkormányzaté. A két tükör ára 60 e Ft, melyhez bilincseket kell venni, de lehet, hogy maguk is meg tudják csinálni, majd megnézik, ha a tükrök megérkeznek, de a felszerelésüket a falugondnokkal megcsinálja. Ismerteti a határozati javaslatot. Kéri az előterjesztéshez csatolt határozati javaslat elfogadását. Kéri a képviselő-testület döntését.

Kérdés hozzászólás nem volt.

Képviselő-testület 4 szavazattal, ellenszavazat, tartózkodás nélkül az alábbi határozatot hozta:

**10/2023. (II.20.) számú határozat:**

Csánig Község Önkormányzatának Képviselő-testülete a balesetek megelőzése érdekében a Kossuth L. és Fő utca csatlakozásában található útkereszteződésbe vásárol, és elhelyez 2 db közlekedési tükröt.

A tükrök beszerzéséhez szükséges nettó 60.000,-Ft, azaz bruttó 76.200,-Ft összeget az önkormányzat a 2023. évi költségvetésében az üzemeltetési anyagok beszerzése soron biztosítja.

**Felelős:** Joó Ferenc polgármester

**Határidő:** azonnal

**7. Napirend**

Faluház – Közösségi színtér 2023. évi szolgáltatási terve

**Előadó:** Joó Ferenc polgármester

Írásos előterjesztés, határozati javaslat és a megállapodás a jegyzőkönyv mellékleteként csatolva.

**Joó Ferenc polgármester:** Boros András a Répcelaki Művelődési Ház igazgatója elkészítette a közösségi színtér 2023. évi szolgáltatási tervét, melyet a felügyeleti szervnek meg kell küldeni. Ez nem azt jelenti, hogy a terven nem lehet változtatni. Úgy gondolja, hogy a képviselők elolvasták a kiküldött anyagot. Ismerteti a határozati javaslatot. Kéri az előterjesztéshez csatolt határozati javaslat elfogadását. Kéri a képviselő-testület döntését.

Kérdés hozzászólás nem volt.

Képviselő-testület 4 szavazattal, ellenszavazat, tartózkodás nélkül az alábbi határozatot hozta:

**11/2023. (II.20.) számú határozat:**

Csánig Község Önkormányzatának Képviselő-testülete a Csánigi Közösségi színtér 2023. évre szóló szolgáltatási tervét a csatolt melléklet szerint jóváhagyja.

**Felelős:** Joó Ferenc polgármester

Boros András igazgató-Répcelaki Művelődési Ház és

Könyvtár

**Határidő:** azonnal

Miután több napirend nem volt, Joó Ferenc polgármester a megjelenést megköszönte, az ülést

bezárta.

k.m.f

**Joó Ferenc dr. Kiss Julianna**

**polgármester jegyző**